"Suomalaisvävy" Mohamed Al-Fayed: "Dodi ja prinsessa Diana aikoivat naimisiin"
30.08.2017 klo 16:25
Prinsessa Dianan ja hänen miesystävänsä Dodi Al-Fayedin Mohamed-isä uskoo yhä, että pariskunta salamurhattiin.
Mohamed Al-Fayed haluaa yhä edelleen selvittää Dodi-poikansa ja prinsessa Dianan "murhaajan".
Kuoleman 20-vuotisjuhlapäivää hän vietti rakkaalla jahdillaan.
Mohammed Al-Fayed on naimisissa suomalaisen Heidi Wathénin kanssa.
Mohamed Al-Fayed suree yhä esikoislapsensa kuolemaa. AOP
Mohamed Al-Fayed, 88, on antanut Sunday People -lehdelle haastattelun.
Haastattelussa Dodi Al-Fayedin Mohamed-isä valoittaa hänen poikansa ja prinsessa Dianan suhdetta.
- Prinsessa Diana luotti poikaani, hänestä tuli prinsessan turvallinen olkapää johon nojata noin vaikeina aikoina, Mohamed kertoo.
- Dodi halusi tarjota turvasataman hänelle ja hänen pojilleen, Mohamed jatkaa.
- Diana oli omistautunut äiti ja valloittava persoona.
Vaikka suru-uutisesta on jo 20 vuotta, Mohamed kärsii yhä.
- Suremme yhä Dodia, joka otettiin meiltä pois vain 42-vuotiaana, Al-Fayed kertoo.
Luonnollisesti perhe suree myös Dianaa, sillä prinsessa oli myös heille tärkeä henkilö.
Lisäksi Mohamed kertoo, että Dodi ja Diana olisivat menneet naimisiin, "mikäli heitä ei olisi murhattu".
Mohamed nimittäin uskoo, että Dodin ja Dianan kuoleman takana oli murha, jonka taustalla olisi ollut aina Britannian tiedustelupalvelu. Al-Fayedin mukaan murhan motiivina olisi ollut se, ettei muslimi-taustaisen Dodin ja prinsessa Dianan seurustelu ollut hyväksyttävää.
Julkisuudessa on ollut myös väitteitä siitä, että Diana olisi ollut raskaana Dodille.
Viimeksi neljä vuotta sitten Lontoon poliisi aloitti uudelleen kuolemansyyn tutkimukset, sillä Britannian asevoimissa aiemmin työskennelleen henkilön epäiltiin liittyvän pariskunnan kuolemaan. Vaikka tutkimukset päättyivät tuloksetta, Mohamed Al-Fayed ei lepää ennen kuin tapaus on ratkaistu.
- Jatkan edelleen taistelua selvittääkseni totuuden, hän sanoo tuoreimmassa lausunnossaan.
Mohamed Al-Fayed on muutenkin suominut ronskisti brittihovia, kutsumalla kuninkaallista perhettä "Dracula-perheeksi".
Mohamed Al-Fayed on luonut omaisuuteensa kaivosbisneksillä. Hän tuli kuuluisaksi vuonna 1979 ostettuaan legendaarisen Hôtel Ritz Parisin yhdessä veljensä kanssa. Myöhemmin Al-Fayedin veljekset ostivat Lontoon Harrods-tavaratalon.
Vuonna 1985 Mohamed meni naimisiin suomalaisen missin, Heidi Wathénin kanssa. Heillä on neljä lasta: Jasmine, Karim, Camilla ja Omar. Auto-onnettomuudessa kuollut Dodi oli Al-Fayedin ensimmäisestä liitosta.
Yhä edelleen Mohamed Al-Fayedilla on kontakti Suomeen, sillä hän ja Heidi omistavat omakotitalon Espoon Westendistä. Virallisesti pariskunta asuu Britanniassa.
Mohamed Al-Fayed vietti poikansa ja prinsessa Dianan 20-vuotiskuolinpäivää lempipaikassaan, jahdilla. AOP
Mohamed Al-Fayed uskoo yhä, että Dodi ja prinsessa Diana joutuivat salamurhan uhreiksi. AOP
Prinsessa Diana ja Dodi Al-Fayed viettivät mieluusti aikaansa isä-Mohamedin jahdilla. AOP
Mohamed Al-Fayed ja Heini Wath&#233;n ovat olleet naimisissa vuodesta 1985 lähtien. AOP